**Plâng norii...**

*Nelu Preda*

\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_

Plâng norii azi iubito cu lacrimi șiroite,

Plâng despărțirea noastră, sunt triști și mohorâți;

Atâtea jurăminte ce au fost înnoite

N-au fost de-ajuns se pare să ne țină uniți.

Plâng norii, suflă vântul mai tare, tot mai tare

De parc-ar fi sfârșitul spre noul început,

Iubito, de-am greșit, acum îți cer iertare,

Preaplinul de iubire, în inimi n-a-ncăput.

Și dac-ar fi acuma s-o luăm de la-nceput,

Nu ar mai plânge norii, nici vântul n-ar mai bate,

Ar fi o acalmie, căci eu am priceput -

Iubire-adevărată, iubește, iartă, poate!